text:
което поради това трябва да бъде заличено от Споразумението за ЕИП.
 (10)
 Поради това приложение V и протокол 31 към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Приложение V към Споразумението за ЕИП се изменя, както следва:
 1.
 В точка 2 (Регламент (ЕС) No 492/2011 на Европейския парламент и на Съвета) се добавя следното:
 „, изменен със:
 —
 32016 R 0589: Регламент (ЕС) 2016/589 на Европейския парламент и на Съвета от 13 април 2016 г. (ОВ L 107, 22.4.2016 г., стр. 1).“
 2.
 След точка 8 (Директива 2014/54/ЕС на Европейския парламент и на Съвета) се вмъкват следните точки:
 „9.
 32016 R 0589: Регламент (ЕС) 2016/589 на Европейския парламент и на Съвета от 13 април 2016 г. относно европейска мрежа на службите по заетостта (EURES), достъп на работниците до услуги за мобилност и по-нататъшно интегриране на пазарите на труда и за изменение на регламенти (ЕС) No 492/2011 и (ЕС) No 1296/2013 (ОВ L 107, 22.4.2016 г., стр. 1).
 За целите на настоящото споразумение разпоредбите на този регламент се четат със следните адаптации:
 а)
 Думите „член 45 от ДФЕС“ се заменят с думите „член 28 от Споразумението за ЕИП“.
 б)
 Думите „граждани на Съюза“ се заменят с думите „граждани на държавите — членки на ЕС, и на държавите от ЕАСТ“.
 в)
 В член 6:
 i)
 препратките към член 3 от Договора за Европейския съюз и член 145 от Договора за функционирането на Европейския съюз не се прилагат.
 ii)
 в буква г) думите „в съответствие с правото на Съюза“ се заменят с думите „в съответствие с правото, приложимо съгласно Споразумението за ЕИП“.
 г)
 В член 9, параграф 4, буква в) думите „правила и инструменти на Съюза“ се заменят с думите „правила и инструменти, приложими съгласно Споразумението за ЕИП“.
 д)
 В член 34 думите „правото на Съюза“ се заменят с думите „правото, приложимо съгласно Споразумението за ЕИП“.
 9а.
 32017 D 1255: Решение за изпълнение (ЕС) 2017/1255 на Комисията от 11 юли 2017 г. относно образец за описание на националните системи и процедури за приемане на организации за членове и партньори на EURES (ОВ L 179, 12.7.2017 г., стр. 18).
 9б.
 32017 D 1256: Решение за изпълнение (ЕС) 2017/1256 на Комисията от 11 юли 2017 г. относно образците и процедурите за обмен на информация на равнището на Съюза във връзка с националните работни програми в рамките на мрежата EURES (ОВ L 179, 12.7.2017 г., стр. 24).
 9в.
 32017 D 1257: Решение за изпълнение (ЕС) 2017/1257 на Комисията от 11 юли 2017 г. относно необходимите технически стандарти и формати за единна система за осигуряване на възможност за намиране на съответствия между свободните работни места и заявленията за работа и автобиографиите на портала EURES (ОВ L 179, 12.7.2017 г., стр. 32).
 9г.
 32018 D 0170: Решение за изпълнение (ЕС) 2018/170 на Комисията от 2 февруари 2018 г. относно използването на еднообразни подробни спецификации за събирането и анализа на данни с цел наблюдение и оценка на функционирането на мрежата EURES (ОВ L 31, 3.2.2018 г., стр. 104).
 9д.
 32018 D 1020: Решение


text:
за изпълнение (ЕС) 2018/1020 на Комисията от 18 юли 2018 г. относно приемането и актуализирането на списъка на уменията, компетентностите и професиите, включени в европейската класификация, за целите на автоматичното намиране на съответствия чрез общата информационно-технологична платформа на EURES (ОВ L 183, 19.7.2018 г., стр. 17).
 9е.
 32018 D 1021: Решение за изпълнение (ЕС) 2018/1021 на Комисията от 18 юли 2018 г. относно приемането на техническите стандарти и формати, необходими за функционирането на автоматичното намиране на съответствия чрез общата информационно-технологична платформа с използване на европейската класификация и оперативната съвместимост между националните системи и европейската класификация (ОВ L 183, 19.7.2018 г., стр. 20).“
 3.
 Текстът в точка 2а (Решение за изпълнение 2012/733/ЕС на Комисията) се заличава.
 Член 2
 В член 15, параграф 8, трето тире, първа алинея (Регламент (ЕС) No 1296/2013 на Европейския парламент и на Съвета) от протокол 31 към Споразумението за ЕИП се добавя следното:
 „, изменен със:
 —
 32016 R 0589: Регламент (ЕС) 2016/589 на Европейския парламент и на Съвета от 13 април 2016 г. (ОВ L 107, 22.4.2016 г., стр. 1).“
 Член 3
 Текстовете на Регламент (ЕС) 2016/589 и на решения за изпълнение (ЕС) 2017/1255, (ЕС) 2017/1256, (ЕС) 2017/1257, (ЕС) 2018/170, (ЕС) 2018/1020 и (ЕС) 2018/1021 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 14 декември 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 декември 2019 година.
 За Съвместния комитет на ЕИП
 Председател
 Gunnar PÁLSSON
 (1) ОВ L 107, 22.4.2016 г., стр. 1.
 (2) ОВ L 125, 13.5.2016 г., стр. 24.
 (3) ОВ L 179, 12.7.2017 г., стр. 18.
 (4) ОВ L 179, 12.7.2017 г., стр. 24.
 (5) ОВ L 179, 12.7.2017 г., стр. 32.
 (6) ОВ L 31, 3.2.2018 г., стр. 104.
 (7) ОВ L 183, 19.7.2018 г., стр. 17.
 (8) ОВ L 183, 19.7.2018 г., стр. 20.
 (9) ОВ L 328, 28.11.2012 г., стр. 21.
 (*1) С отбелязани конституционни изисквания.

type: contracts

jurisdiction: EU


text:
 Важна правна забележка
 |
 22008A0315(02)
 Протокол за изменение на Споразумението между Европейската общност и Република Ливан за някои аспекти на въздухоплавателните услуги
 Официален вестник n° L 073 , 15/03/2008 стр. 0024 - 0025
 Протоколза изменение на Споразумението между Европейската общност и Република Ливан за някои аспекти на въздухоплавателните услугиЕВРОПЕЙСКАТА ОБЩНОСТ,от една страна, иРЕПУБЛИКА ЛИВАН,от друга страна(наричани по-долу "страните"),КАТО ВЗЕХА ПРЕДВИД споразуменията между Република България и Румъния, и Република Ливан, подписани съответно на 17 февруари 1967 г. в Бейрут и на 25 февруари 1967 г. в Бейрут,КАТО ВЗЕХА ПРЕДВИД Споразумението между Европейската общност и Република Ливан за някои аспекти на въздухоплавателните услуги, подписано в Бейрут на 7 юли 2006 г. (наричано по-долу "хоризонталното споразумение"),КАТО ОТЧЕТОХА присъединяването на Република България и Румъния към Европейския съюз и следователно към Общността на 1 януари 2007 г.,СЕ СПОРАЗУМЯХА ЗА СЛЕДНОТО:Член 1В приложение I, буква a) към хоризонталното споразумение след редовете относно Белгия и Полша се създават следните тирета, съответно:- "— Споразумение между правителството на Република България и правителството на Република Ливан относно услуги за въздушен превоз, съставено в Бейрут на 17 февруари 1967 г. (наричано по-долу "Споразумението Ливан—България");";- "— Споразумение между правителството на Социалистическа република Румъния и правителството на Република Ливан относно услуги за въздушен превоз, съставено в Бейрут на 25 февруари 1967 г. (наричано по-долу "Споразумението Ливан—Румъния");".Член 2В приложение II към хоризонталното споразумение след редовете относно "Споразумението Ливан—Белгия" и "Споразумението Ливан—Полша" се създават следните тирета, съответно:а) в буква a) "Определяне от държава-членка":- "— член 3 от Споразумението Ливан—България;";- "— член 3 от Споразумението Ливан—Румъния;";б) в буква б) "Отказ, отмяна, временно преустановяване или ограничаване на разрешителни или позволителни":- "— член 3 от Споразумението Ливан—България;";- "— член 3 от Споразумението Ливан—Румъния;";в) в буква г) "Данъчно облагане на авиационното гориво":- "— член 6 от Споразумението Ливан—България;";- "— член 8 от Споразумението Ливан—Румъния;";г) в буква д) "Тарифи за превоз в рамките на Европейската общност":- "— член 10 от Споразумението Ливан—България;";- "— член 9 от Споразумението Ливан—Румъния;".Член 3Настоящият протокол влиза в сила, когато страните са се информирали взаимно в писмена форма за приключването на съответните вътрешни процедури, необходими за неговото влизане в сила.Член 4Настоящият протокол е съставен на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като текстовете на всеки един от тези езици са еднакво автентични.--------------------------------------------------


text:
 Важна правна забележка
 |
 12008M/PRO/28
 Консолидиран текст на Договора за функционирането на Европейския съюз - ПРОТОКОЛИ - Протокол (No 28) за икономическото, социалното и териториалното сближаване
 Официален вестник n° 115 , 09/05/2008 стр. 0310 - 0311
 ПРОТОКОЛ (No 28)ЗА ИКОНОМИЧЕСКОТО, СОЦИАЛНОТО И ТЕРИТОРИАЛНОТО СБЛИЖАВАНЕВИСОКОДОГОВАРЯЩИТЕ СЕ СТРАНИ,КАТО ПРИПОМНЯТ, че член 3 от Договора за Европейския съюз отбелязва като една от целите насърчаването на икономическото, социално и териториално сближаване и на солидарността между държавите-членки и че това единство е една от областите на споделена компетентност на Съюза, които са изброени в член 4, параграф 2, буква в) от Договора за функционирането на Европейския съюз,КАТО НАПОМНЯТ, че разпоредбите на част трета, дял XVIII относно икономическото, социалното и териториалното сближаване като цяло предоставят правна основа за консолидиране и по-нататъшно развитие на действието на Съюза в областта на икономическото, социалното и териториалното сближаване, включително създаването на нов фонд;КАТО ПРИПОМНЯТ, че разпоредбите на член 177 от Договора за функционирането на Европейския съюз предвиждат създаването на Кохезионен фонд,КАТО ОТБЕЛЯЗВАТ, че Европейската инвестиционна банка предоставя големи и увеличаващи се по размер средства в полза на по-бедните региони;КАТО ОТБЕЛЯЗВАТ желанието за по-голяма гъвкавост на разпоредбите за разпределяне на средствата от структурните фондове;КАТО ОТБЕЛЯЗВАТ желанието за изменение на степента на участие на Съюза в програмите и проектите в някои държави;КАТО ОТБЕЛЯЗВАТ предложението в по-голяма степен да се отчита относителния просперитет на държавите-членки в системата за собствени ресурси,ПОТВЪРЖДАВАТ, че насърчаването на икономическото, социалното и териториалното сближаване е от съществено значение за цялостното развитие и устойчивия успех на Съюза,ПОТВЪРЖДАВАТ своето убеждение, че структурните фондове трябва да продължат да играят значителна роля за постигане на целите на Съюза в областта на сближаването;ПОТВЪРЖДАВАТ своето убеждение, че Европейската инвестиционна банка трябва да продължава да отделя мнозинството от своите ресурси за насърчаването на икономическото, социалното и териториалното сближаване и обявяват своята готовност да преразгледат нуждите от капитал на Европейската инвестиционна банка веднага щом това стане необходимо, с оглед на тази цел;СЕ СЪГЛАСЯВАТ, че Кохезионният фонд предвижда подпомагане чрез финансови средства от Съюза на проекти в областите на околната среда и на трансевропейските мрежи в държави-членки с БВП на глава от населението по-малък от 90 % от средния за Съюза, които притежават програма, насочена към изпълнението на условията за икономическото, социалното и териториалното сближаване, предвидени в член 126 от Договора за функционирането на Европейския съюз;ДЕКЛАРИРАТ своето намерение да позволят по-голяма гъвкавост при разпределянето на финансовите ресурси от структурните фондове в съответствие със специфичните нужди, които не са обхванати при съществуващото понастоящем регулиране на структурните фондове;ДЕКЛАРИРАТ своето желание да изменят степента на участие на Съюза в контекста на програмите и проектите на структурните фондове с цел да бъде избегнато прекомерното увеличаване на бюджетните разходи в по-слабо развитите държави-членки;ПРИЗНАВАТ необходимостта да следят редовно постигнатия напредък в посока осъществяване на икономическо, социално и териториално сближаване и заявяват своята готовност да проучат всички необходими мерки в тази връзка;ДЕКЛАРИРАТ своето намерение да отчитат в по-голяма степен възможностите за принос на отделните държави-членки в системата на собствените ресурси, както и да разглеждат начините за поправяне по отношение на по-слабо развитите държави-членки на


text:
 BG
 Официален вестник на Европейския съюз
 C 202/290
 ПРОТОКОЛ (No 19)
 ОТНОСНО ДОСТИЖЕНИЯТА НА ПРАВОТО ОТ ШЕНГЕН, ВКЛЮЧЕНИ В РАМКИТЕ НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО ОТБЕЛЯЗВАТ, че споразуменията относно постепенната отмяна на проверките по общите граници, подписани от някои държави-членки на Европейския съюз в Шенген на 14 юни 1985 г. и на 19 юни 1990 г., както и свързаните с тях споразумения и правилата, приети въз основа на тези споразумения, бяха включени в правната рамка на Европейския съюз с Договора от Амстердам от 2 октомври 1997 г.,
 КАТО ЖЕЛАЯТ да запазят достиженията на правото от Шенген във вида, в който се е развило след влизането в сила на Договора от Амстердам, както и да доразвият тези достижения, за да допринесат за постигане на целта да се осигури на гражданите на Съюза пространство на свобода, сигурност и правосъдие без вътрешни граници,
 КАТО ВЗЕМАТ предвид особената позиция на Дания,
 КАТО ВЗЕМАТ ПРЕДВИД факта, че Ирландия и Обединеното кралство Великобритания и Северна Ирландия не участват във всички разпоредби на достиженията на правото от Шенген; че, все пак, следва да бъде създадена разпоредба, с която да бъде предвидена възможността тези държави-членки да приемат други разпоредби от тези достижения на правото изцяло или частично,
 КАТО ПРИЗНАВАТ, че следователно е необходимо да се използват разпоредбите на Договорите, относно засиленото сътрудничество между някои държави-членки,
 КАТО ВЗЕМАТ ПРЕДВИД необходимостта от поддържането на специални отношения с Република Исландия и Кралство Норвегия, тъй като тези две държави, както и скандинавските държави-членки на Европейския съюз, са обвързани с разпоредбите на Северния паспортен съюз,
 СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:
 Член 1
 На Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция се дава правото да осъществяват засилено сътрудничество помежду си в областите, които се подчиняват на определените от Съвета разпоредби и съставляват достиженията на правото от Шенген. (1) Това сътрудничество се осъществява в правните и институционалните рамки на Европейския съюз и при спазване на съответните разпоредби на Договорите.
 Член 2
 Достиженията на правото от Шенген са приложими спрямо посочените в член 1 държави-членки, без да се засяга действието на член 3 от Акта за присъединяване от 16 април 2003 г. и на член 4 от акта за присъединяване от 25 април 2005 г. (2) Съветът заменя изпълнителния комитет, създаден с Шенгенските споразумения.
 Член 3
 Участието на Дания в приемането на мерки, които представляват развитие на достиженията на правото от Шенген, както и изпълнението на тези мерки и прилагането им по отношение на Дания, се уреждат от съответните разпоредби на Протокола относно позицията на Дания.
 Член 4
 Ирландия и Обединеното кралство Великобритания и Северна Ирландия могат по всяко време да поискат да участват изцяло или частично в разпоредбите на достиженията на


text:
правото от Шенген.
 Съветът приема решение по искането с единодушие на своите членове, посочени в член 1 и на представителя на правителството на заинтересованата държава.
 Член 5
 1. Предложенията и инициативите за доразвиване на достиженията на правото от Шенген се подчиняват на съответните разпоредби на Договорите.
 В този контекст, когато Ирландия или Обединеното кралство не са нотифицирали писмено Съвета в разумен срок, че едната или другата държава желае да участва, предвиденото в член 329 от Договора за функционирането на Европейския съюз разрешение се счита за дадено на посочените в член 1 държави-членки и на Ирландия или на Обединеното кралство, когато някоя от двете държави пожелае да участва в съответните области на сътрудничество.
 2. Когато се счита, че Ирландия или Обединеното кралство са подали нотификация в изпълнение на решение по член 4, едната или другата държава може въпреки това да нотифицира писмено Съвета в тримесечен срок, че не желае да участва в такова предложение или инициатива. В този случай Ирландия или Обединеното кралство не участват в тяхното приемане. Считано от втората нотификация, процедурата по приемане на мярката за доразвиване на достиженията на правото от Шенген, се спира до приключване на предвидената в параграфи 3 или 4 процедура или докато нотификацията не бъде оттеглена в който и да е момент по време на тази процедура.
 3. За държавата-членка, направила посочената в параграф 2 нотификация, всяко решение, взето от Съвета на основание член 4, престава да се прилага от датата на влизане в сила на предложената мярка, до степента, която Съветът счете за необходима и при условията, които се определят с решение на Съвета с квалифицирано мнозинство по предложение на Комисията. Това решение се взема в съответствие със следните критерии: Съветът се стреми да осигури във възможно най-голяма степен участието на заинтересованите държави-членки, без сериозно да засяга практическото действие на различни части от достиженията на правото на Шенген и съблюдавайки тяхната съгласуваност. Комисията внася своето предложение възможно най-бързо след предвидената в параграф 2 нотификация. След като се събере, ако е необходимо, на две последователни заседания, Съветът действа в срок от четири месеца след предложението на Комисията.
 4. Ако до края на периода от четири месеца Съветът не е приел решение, държава-членка може да поиска въпросът да бъде отнесен незабавно до Европейския съвет. В този случай на следващото си заседание Европейският съвет действа с квалифицирано мнозинство по предложение на Комисията в съответствие с предвидените в параграф 3 критерии.
 5. Ако до края на процедурата, предвидена в параграфи 3 или 4, Съветът или съответно Европейският съвет не е приел решение, спирането на процедурата на приемане на мярката за доразвиване на достиженията на правото от Шенген, се прекратява. Ако същата мярка впоследствие бъде приета, всяко решение, взето от Съвета на основание член 4, престава да се прилага към съответната държава-членка от датата на влизане в сила на тази мярка, до степента и при условията, определени от Комисията, освен ако преди приемането на мярката същата държава-членка не оттегли нотификацията си по параграф 2. Комисията действа най-късно до датата на това приемане. При вземане на решението си Комисията


text:
съблюдава посочените в параграф 3 критерии.
 Член 6
 Република Исландия и Кралство Норвегия се считат за обвързани с прилагането на достиженията на правото от Шенген и тяхното по-нататъшно развитие. За тази цел се предвиждат подходящи процедури в споразумение сключено между тези държави и Съвета, който действа с единодушие на неговите членове, посочени в член 1. Такова споразумение включва разпоредби относно приноса на Исландия и Норвегия, що се отнася до финансовите последици, произтичащи от прилагането на настоящия протокол.
 Съветът, с единодушие, сключва отделно споразумение с Исландия и Норвегия, за установяване на правата и задълженията между Ирландия и Обединеното кралство Великобритания и Северна Ирландия, от една страна, и Исландия и Норвегия от друга, в областите на прилагането на достиженията на правото от Шенген спрямо тези държави.
 Член 7
 За целите на преговорите за приемане на нови държави-членки към Европейския съюз, достиженията на правото от Шенген и последващите актове в неговите рамки, които се приемат от институциите, се считат за достижения на правото, които трябва да бъдат приети изцяло от всички страни-кандидатки за присъединяване.
 (1) Съгласно Акта за присъединяване от 9 декември 2011 г., Република Хърватия стана член на Европейския съюз считано от тази дата.
 (2) Настоящата разпоредба се прилага без да се засяга член 4 от Акта за присъединяване от 9 декември 2011 г.


text:
 20.7.2017
 BG
 Официален вестник на Европейския съюз
 L 189/12
 РЕШЕНИЕ НА СЪВМЕСТНИЯ КОМИТЕТ НА ЕИП
 No 8/2016
 от 5 февруари 2016 година
 за изменение на приложение I (Ветеринарни и фитосанитарни въпроси) към Споразумението за ЕИП [2017/1291]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2015/1486 на Комисията от 2 септември 2015 г. за разрешаване на употребата на кантаксантин като фуражна добавка за определени категории домашни птици, декоративни риби и декоративни птици (1) следва да бъде включен в Споразумението за ЕИП.
 (2)
 Регламент за изпълнение (ЕС) 2015/1489 на Комисията от 3 септември 2015 г. за разрешаване на употребата на препарат от Lactobacillus plantarum NCIMB 30238 и Pediococcus pentosaceus NCIMB 30237 като фуражна добавка за всички видове животни (2) следва да бъде включен в Споразумението за ЕИП.
 (3)
 Регламент за изпълнение (ЕС) 2015/1490 на Комисията от 3 септември 2015 г. за разрешаване на употребата на препарат от карвакрол, цинамалдехид и масла смоли, извлечени от растения от род Capsicum, като фуражна добавка за пилета за угояване (притежател на разрешението — Pancosma France S.A.S.) (3) следва да бъде включен в Споразумението за ЕИП.
 (4)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (5)
 Поради това приложение I към Споразумението за ЕИП следва да бъде съответно изменено.
 ПРИЕ НАСТОЯЩОТО РЕШЕНИЕ:
 Член 1
 След точка 149 (Регламент за изпълнение (ЕС) 2015/1426 на Комисията) от глава II от приложение I към Споразумението за ЕИП се вмъкват следните точки:
 „150.
 32015 R 1486: Регламент за изпълнение (ЕС) 2015/1486 на Комисията от 2 септември 2015 г. за разрешаване на употребата на кантаксантин като фуражна добавка за определени категории домашни птици, декоративни риби и декоративни птици (ОВ L 229, 3.9.2015 г., стр. 5).
 151.
 32015 R 1489: Регламент за изпълнение (ЕС) 2015/1489 на Комисията от 3 септември 2015 г. за разрешаване на употребата на препарат от Lactobacillus plantarum NCIMB 30238 и Pediococcus pentosaceus NCIMB 30237 като фуражна добавка за всички видове животни (ОВ L 231, 4.9.2015 г., стр. 1).
 152.
 32015 R 1490: Регламент за изпълнение (ЕС) 2015/1490 на Комисията от 3 септември 2015 г. за разрешаване на употребата на препарат от карвакрол, цинамалдехид и масла смоли, извлечени от растения от род Capsicum, като фуражна добавка за пилета за угояване (притежател на разрешението — Pancosma France S.A.S.) (ОВ L 231, 4.9.2015 г., стр. 4).“
 Член 2
 Текстовете на регламенти за изпълнение (ЕС) 2015/1486, (ЕС) 2015/1489 и (ЕС) 2015/1490 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 февруари 2016 г., при условие че са


text:
внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 февруари 2016 година.
 За Съвместния комитет на ЕИП
 Председател
 Claude MAERTEN
 (1) ОВ L 229, 3.9.2015 г., стр. 5.
 (2) ОВ L 231, 4.9.2015 г., стр. 1.
 (3) ОВ L 231, 4.9.2015 г., стр. 4.
 (*1) Без отбелязани конституционни изисквания.


text:
 15.3.2018
 BG
 Официален вестник на Европейския съюз
 L 72/3
 СПОРАЗУМЕНИЕ
 между Европейския съюз и Исландия за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.
 EВРОПЕЙСКИЯТ СЪЮЗ, наричан по-долу „Съюзът“,
 и
 ИСЛАНДИЯ,
 заедно наричани по-долу „страните“,
 КАТО ВЗЕХА ПРЕДВИД Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген (1) („Споразумение за асоцииране с Исландия и Норвегия“),
 като имат предвид, че:
 (1)
 Съюзът създаде инструмента за финансово подпомагане за външните граници и визите като част от фонд „Вътрешна сигурност“ чрез Регламент (ЕС) No 515/2014 на Европейския парламент и на Съвета (2).
 (2)
 Регламент (ЕС) No 515/2014 представлява развитие на достиженията на правото от Шенген по смисъла на Споразумението за асоцииране с Исландия и Норвегия.
 (3)
 Тъй като Регламент (ЕС) No 514/2014 на Европейския парламент и на Съвета (3) има пряко въздействие върху прилагането на разпоредбите на Регламент (ЕС) No 515/2014, като по този начин се отразява на правната му рамка, и тъй като процедурите, определени в Споразумението за асоцииране с Исландия и Норвегия, бяха приложени за приемането на Регламент (ЕС) No 514/2014, което бе съобщено на Исландия, страните признават, че Регламент (ЕС) No 514/2014 представлява развитие на достиженията на правото от Шенген по смисъла на Споразумението за асоцииране с Исландия и Норвегия, доколкото е необходим за целите на прилагането на Регламент (ЕС) No 515/2014.
 (4)
 В член 5, параграф 7 от Регламент (ЕС) No 515/2014 се предвижда, че държавите, асоциирани в прилагането, изпълнението и развитието на достиженията на правото от Шенген, сред които Исландия, участват в инструмента в съответствие с разпоредбите му и че следва да се сключат договорености за определяне на финансовия принос на тези държави и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощието за извършване на одит от страна на Сметната палата.
 (5)
 Инструментът за финансово подпомагане за външните граници и визите като част от фонд „Вътрешна сигурност“ представлява специфичен инструмент в контекста на достиженията на правото от Шенген, предназначен за разпределяне на тежестта и за финансово подпомагане в областта на външните граници и визовата политика в държавите членки и асоциираните държави.
 (6)
 В член 60 от Регламент (ЕС, Евратом) No 966/2012 на Европейския парламент и на Съвета (4) са предвидени правилата за непряко управление, които са приложими, когато на трети държави, включително на асоциирани държави, са възложени задачи по изпълнението на бюджета.
 (7)
 В член 17, параграф 4 от Регламент (ЕС) No 514/2014 се предвижда допустимостта на разходите, направени през 2014 г. от отговорен орган преди формалното му определяне, като по този начин се гарантира плавен преход между Фонда за външните граници и Фонда „Вътрешна сигурност“. По същия начин този въпрос следва да бъде отразен в настоящото споразумение. Като се има предвид, че настоящото споразумение не беше влязло в сила преди края на 2014 г.,


text:
е необходимо да се гарантира допустимостта на разходите, направени преди и до формалното определяне на отговорния орган, при условие че използваните преди това системи за управление и контрол са по същество същите като тези, действащи след формалното определяне на отговорния орган.
 (8)
 За улесняване на изчисляването и използването на годишния финансов принос, които дължи Исландия към инструмента за финансово подпомагане за външните граници и визите, приносът за периода 2014—2020 г. ще се изплаща на пет годишни вноски от 2016 г. до 2020 г. От 2016 г. до 2018 г. размерът на годишния принос се определя като фиксирана сума, докато приносът за 2019 и 2020 г. ще бъде определен през 2019 г. въз основа на брутния вътрешен продукт на всички държави, участващи в инструмента за финансово подпомагане за външните граници и визите, като се отчетат реално извършените плащания,
 СЕ СПОРАЗУМЯХА ЗА СЛЕДНОТО:
 Член 1
 Приложно поле
 В настоящото споразумение се определят допълнителните правила, необходими за участието на Исландия в инструмента за финансово подпомагане за външните граници и визите в съответствие с Регламент (ЕС) No 515/2014.
 Член 2
 Финансово управление и контрол
 1. Исландия предприема необходимите мерки за осигуряване на съответствие с разпоредбите по отношение на финансовото управление и контрол, установени в Договора за функционирането на Европейския съюз (ДФЕС) и в правото на Съюза, което черпи правно основание от ДФЕС.
 Разпоредбите на ДФЕС и на вторичното законодателство, посочени в първата алинея, са следните:
 а)
 член 287, параграфи 1, 2 и 3 от ДФЕС;
 б)
 членове 30, 32 и 57, член 58, параграф 1, буква в), подточка i), член 60, член 79, параграф 2 и член 108, параграф 2 от Регламент (ЕС, Евратом) No 966/2012;
 в)
 членове 32, 38, 42, 84, 88, 142 и 144 от Делегиран Регламент (ЕС) No 1268/2012 на Комисията (5);
 г)
 Регламент (Евратом, ЕО) No 2185/96 на Съвета (6);
 д)
 Регламент (ЕС, Евратом) No 883/2013 на Европейския парламент и на Съвета (7).
 Страните могат да решат да изменят списъка по взаимно съгласие.
 2. Исландия прилага разпоредбите, посочени в параграф 1, на своя територия в съответствие с настоящото споразумение.
 Член 3
 Зачитане на принципа на добро финансово управление
 Средствата, отпускани за Исландия в рамките на инструмента за финансово подпомагане за външните граници и визите, се използват в съответствие с принципа на добро финансово управление.
 Член 4
 Зачитане на принципа относно конфликт на интереси
 Действащите на територията на Исландия финансови участници и всички други лица, участващи в изпълнението и управлението на бюджета, включително в подготвителни действия във връзка с това, в одита или контрола, не предприемат никакви действия, които може да доведат до конфликт между собствените им интереси и тези на Съюза.
 Член 5
 Изпълнение
 Решенията, взети от Комисията, с които се налагат парични задължения на лица, които не са държави, са изпълними на територията на Исландия.
 Изпълнението се урежда от разпоредбите на гражданскопроцесуалните норми, които са в сила в Исландия. Разпореждането за изпълнение на решение се прилага към това решение без други формалности освен проверка на истинността на решението от националния орган, определен за тази цел от правителството на Исландия


text:
и съобщен на Комисията.
 Когато тези формалности бъдат изпълнени по искане на Комисията, тя може да пристъпи към изпълнение в съответствие с националното законодателство, като отнесе въпроса пряко до компетентния орган.
 Изпълнението може да бъде спряно само с решение на Съда на Европейския съюз. Независимо от това съдилищата на Исландия са компетентни да се произнасят по жалби за нередности при изпълнението.
 Член 6
 Защита на финансовите интереси на Съюза срещу измами
 1. Исландия:
 а)
 се бори с измамите и другите незаконни дейности, засягащи финансовите интереси на Съюза, чрез мерки, които имат възпиращо действие и които осигуряват ефикасна защита в Исландия;
 б)
 предприема същите мерки за борба с измамите, засягащи финансовите интереси на Съюза, каквито предприема за борба с измамите, засягащи собствените ѝ финансови интереси; и
 в)
 координира действията си, насочени към защита на финансовите интереси на Съюза, с държавите членки и Комисията.
 2. Исландия приема мерки, равностойни на мерките, приети от Съюза в съответствие с член 325, параграф 4 от ДФЕС, които са в сила в деня на подписване на настоящото споразумение.
 Страните могат да решат по взаимно съгласие да приемат мерки, равностойни на последващите мерки, приети от Съюза в съответствие с настоящия член.
 Член 7
 Контрол и проверки на място, извършвани от Комисията (OLAF)
 Без да се засягат нейните права съгласно член 5, параграф 8 от Регламент (ЕС) No 514/2014, Комисията (Европейската служба за борба с измамите — OLAF) е оправомощена да извършва контрол и проверки на място на територията на Исландия във връзка с инструмента за финансово подпомагане за външните граници и визите в съответствие с реда и условията, предвидени в Регламент (Евратом, ЕО) No 2185/96.
 Органите на Исландия улесняват провеждането на контрола и проверките на място, които могат, ако тези органи желаят това, да бъдат извършвани съвместно.
 Член 8
 Сметна палата
 В съответствие с член 287, параграф 3 от ДФЕС и част първа, дял X, глава 1 от Регламент (EС, Eвратом) No 966/2012 Сметната палата има възможността да извършва одити на място в помещенията на всеки орган, който управлява приходи или разходи от името на Съюза на територията на Исландия по отношение на инструмента за финансово подпомагане за външните граници и визите, включително в помещенията на всяко физическо или юридическо лице, което получава плащания от бюджета.
 В Исландия одитът от страна на Сметната палата се осъществява във взаимодействие с националните органи за одит или, ако те нямат необходимите правомощия, с компетентните национални служби. Сметната палата и националните органи за одит на Исландия си сътрудничат в дух на доверие, като запазват своята независимост. Тези органи или служби информират Сметната палата относно намерението си да участват в одита.
 Сметната палата има най-малко същите права като правата на Комисията, предвидени в член 5, параграф 7 от Регламент (ЕС) No 514/2014 и в член 7 от настоящото споразумение.
 Член 9
 Обществени поръчки
 Исландия прилага разпоредбите на собственото си право по отношение на обществените поръчки в съответствие с приложение XVI към Споразумението за Европейското икономическо пространство (8).
 Член 10
 Финансов принос
 1. За годините 2016 — 2018 Исландия извършва годишни плащания към


text:
бюджета на инструмента за финансово подпомагане за външните граници и визите в съответствие със следната таблица:
 (всички суми са посочени в EUR)
 2016 г.
 2017 г.
 2018 г.
 Исландия
 563 999
 563 999
 563 999
 2. Приносът на Исландия за годините 2019 и 2020 се изчислява в съответствие със съответния брутен вътрешен продукт (БВП) като процент от БВП на всички държави, участващи в инструмента за финансово подпомагане за външните граници и визите, в съответствие с формулата, описана в приложението.
 3. Финансовият принос, посочен в настоящия член, се дължи от Исландия независимо от датата на приемане на националната ѝ програма, посочена в член 14 от Регламент (ЕС) No 514/2014.
 Член 11
 Използване на финансовия принос
 1. Общата сума на годишните плащания за 2016 г. и 2017 г. се разпределя, както следва:
 а)
 75 % за средносрочния преглед, посочен в член 8 от Регламент (ЕС) No 515/2014;
 б)
 15 % за разработването на информационните системи, посочени в член 15 от Регламент (ЕС) No 515/2014, при условие че съответните законодателни актове на Съюза бъдат приети до 30 юни 2017 г.;
 в)
 10 % за действията на Съюза, посочени в член 13 от Регламент (ЕС) No 515/2014, и спешната помощ, посочена в член 14 от Регламент (ЕС) No 515/2014.
 Когато сумата, посочена в буква б), не бъде отпусната или не бъде изразходвана, Комисията, в съответствие с процедурата, посочена в член 5, параграф 5, буква б), втора алинея от Регламент (ЕС) No 515/2014, я преразпределя за специфичните действия, посочени в член 7 от Регламент (ЕС) No 515/2014.
 Ако настоящото споразумение не влезе в сила или не бъде приложено временно до 1 юни 2017 г., целият принос на Исландия се използва в съответствие с параграф 2 от настоящия член.
 2. Общата сума на годишните плащания за 2018 г., 2019 г. и 2020 г. се разпределя, както следва:
 а)
 40 % за специфичните действия, посочени в член 7 от Регламент (ЕС) No 515/2014;
 б)
 50 % за разработването на информационните системи, посочени в член 15 от Регламент (ЕС) No 515/2014, при условие че съответните законодателни актове на Съюза бъдат приети до 31 декември 2018 г.;
 в)
 10 % за действията на Съюза, посочени в член 13 от Регламент (ЕС) No 515/2014, и спешната помощ, посочена в член 14 от Регламент (ЕС) No 515/2014.
 Когато сумата, посочена в буква б), не бъде отпусната или не бъде изразходвана, Комисията, в съответствие с процедурата, посочена в член 5, параграф 5, буква б), втора алинея от Регламент (ЕС) No 515/2014, я преразпределя за специфичните действия, посочени в член 7 от Регламент (ЕС) No 515/2014.
 3. Допълнителните суми, определени за средносрочния преглед, действията на Съюза, специфичните действия или програмата за разработване на информационни системи, се използват в съответствие с процедурата, предвидена за тази цел в една от следните разпоредби:
 а)
 член 6, параграф 2 от Регламент (ЕС) No 514/2014;
 б)
 член 8, параграф 7 от Регламент (ЕС) No 515/2014;
 в)
 член 7, параграф 3 от Регламент (ЕС) No 515/2014;
 г)
 член 15, втора алинея от Регламент (ЕС) No 515/2014.
 4. Всяка година


text:
Комисията може да използва до 4 076 EUR от плащанията, направени от Исландия, за финансиране на административните разходи, свързани с персонала или външния персонал, необходим за осигуряване на подкрепа за прилагането от страна на Исландия на Регламент (ЕС) No 515/2014 и на настоящото споразумение.
 Член 12
 Поверителност
 Информацията, съобщена или придобита под каквато и да е форма по настоящото споразумение, е обхваната от изискването за професионална тайна и е защитена по същия начин, по който е защитена сходна информация съгласно разпоредбите, които се прилагат по отношение на институциите на Съюза, и съгласно законите на Исландия. Тази информация не се съобщава на други лица, освен тези в институциите на Съюза, в държавите членки или в Исландия, чиито функции изискват те да са запознати с нея, нито може да бъде използвана за цели, различни от това да се осигури ефективна защита на финансовите интереси на страните.
 Член 13
 Определяне на отговорния орган
 1. Възможно най-скоро след одобрението на националната програма Исландия уведомява Комисията за формалното определяне на министерско равнище на отговорния орган, който отговаря за управлението и контрола на разходите по инструмента за финансово подпомагане за външните граници и визите.
 2. Посоченото в параграф 1 определяне се извършва, при условие че органът отговаря на критериите за определянето му по отношение на вътрешната среда, контролните дейности, информацията, комуникацията и наблюдението, предвидени в Регламент (ЕС) No 514/2014 или въз основа на посочения регламент.
 3. Определянето на отговорен орган се основава на становище на одитен орган, който може да бъде одитният орган, оценяващ доколко отговорният орган отговаря на критериите за определянето му като такъв. Този орган може да бъде независима публична институция, отговаряща за наблюдението, оценяването и одита на администрацията. Одитният орган функционира независимо от отговорния орган и извършва работата си съгласно международно възприетите одиторски стандарти. Исландия може да вземе решението си за определяне на отговорния орган въз основа на това дали системите за управление и контрол са по същество същите като тези от предходния период и дали са функционирали ефективно. Ако резултатите от одитите и контрола показват, че определеният орган вече не отговаря на критериите за определяне, Исландия взема необходимите мерки за отстраняване на слабостите при изпълнението на задачите на този орган, включително чрез прекратяване на статуса му на определен орган.
 Член 14
 Определение за финансова година
 За целите на настоящото споразумение, финансовата година, посочена в член 60, параграф 5 от Регламент (ЕС, Евратом) No 966/2012, обхваща платените разходи и получените и вписани в сметките на отговорния орган приходи през периода, който започва на 16 октомври през година N – 1 и приключва на 15 октомври през година N.
 Член 15
 Допустимост на разходите
 Чрез дерогация от член 17, параграф 3, буква б) и член 17, параграф 4 от Регламент (ЕС) No 514/2014 са допустими разходите, когато са платени от отговорния орган преди формалното му определяне в съответствие с член 13 от настоящото споразумение, при условие че системите за управление и контрол, прилагани преди формалното определяне на отговорния орган, не се различават по същество от тези, действащи след формалното му определяне.
 Член 16
 Искане


text:
за плащане на годишното салдо
 1. До 15 февруари на годината, следваща финансовата година, Исландия представя на Комисията документите и информацията, изисквани по член 60, параграф 5, първа алинея, букви б) и в) от Регламент (ЕС, Евратом) No 966/2012.
 Чрез дерогация от член 44, параграф 1 от Регламент (ЕС) No 514/2014 и в съответствие с член 60, параграф 5, трета алинея от Регламент (ЕС, Евратом) No 966/2012 Исландия представя на Комисията становището, посочено в член 60, параграф 5, втора алинея от Регламент (ЕС, Евратом) No 966/2012, до 15 март на годината, следваща съответната финансова година.
 Представените документи, посочени в настоящия параграф, служат като искане за плащане на годишното салдо.
 2. Посочените в параграф 1 документи се изготвят в съответствие с образците, приети от Комисията въз основа на член 44, параграф 3 от Регламент (ЕС) No 514/2014.
 Член 17
 Доклад за изпълнението
 Чрез дерогация от член 54, параграф 1 от Регламент (ЕС) No 514/2014 и в съответствие с член 60, параграф 5, трета алинея от Регламент (ЕС, Евратом) No 966/2012 до 15 февруари на всяка година до 2022 г. включително Исландия представя на Комисията годишен доклад относно изпълнението на националната програма през предишната финансова година и може да публикува тази информация на подходящото ниво.
 Първият годишен доклад за изпълнението на националната програма се представя на 15 февруари след влизането в сила на настоящото споразумение или след началото на временното му прилагане.
 Първият доклад обхваща финансовите години от 2014 г. до финансовата година, предшестваща годината на първия годишен доклад в съответствие с втора алинея. Исландия представя окончателен доклад за изпълнението на националната програма до 31 декември 2023 г.
 Член 18
 Електронна система за обмен на данни
 В съответствие с член 24, параграф 5 от Регламент (ЕС) No 514/2014 всеки официален обмен на информация между Исландия и Комисията се извършва посредством електронна система за обмен на данни, осигурена от Комисията за тази цел.
 Член 19
 Влизане в сила
 1. Генералният секретар на Съвета на Европейския съюз е депозитар на настоящото споразумение.
 2. Страните одобряват настоящото споразумение в съответствие със собствените си процедури. Страните се нотифицират взаимно за приключването на тези процедури.
 3. Настоящото споразумение влиза в сила на първия ден от първия месец, следващ деня на последната нотификация, посочена в параграф 2.
 4. Страните прилагат временно настоящото споразумение, с изключение на член 5, от деня след деня на подписването му, без да се засягат конституционните им изисквания.
 Член 20
 Валидност и прекратяване
 1. Както Съюзът, така и Исландия могат да прекратят настоящото споразумение, като нотифицират другата страна за решението си. Споразумението престава да се прилага три месеца след датата на тази нотификация. Изпълнението на текущите проекти и дейности към момента на прекратяването продължава при условията, предвидени в настоящото споразумение. Страните уреждат по взаимно съгласие всички други последици от прекратяването.
 2. Настоящото споразумение се прекратява при прекратяване на Споразумението за асоцииране с Исландия и Норвегия в съответствие с член 8, параграф 4, член 11, параграф 3 или член 16 от Споразумението за асоцииране с Исландия и Норвегия.
 Член 21
 Езици
 Настоящото споразумение се съставя


text:
в един оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и исландски език, като всички текстове са еднакво автентични.
 Съставено в Брюксел на втори март две хиляди и осемнадесета година.
 Hecho en Bruselas, el dos de marzo de dos mil dieciocho.
 V Bruselu dne druhého března dva tisíce osmnáct.
 Udfærdiget i Bruxelles den anden marts to tusind og atten.
 Geschehen zu Brüssel am zweiten März zweitausendachtzehn.
 Kahe tuhande kaheksateistkümnenda aasta märtsikuu teisel päeval Brüsselis.
 Έγινε στις Βρυξέλλες, στις δύο Μαρτίου δύο χιλιάδες δεκαοκτώ.
 Done at Brussels on the second day of March in the year two thousand and eighteen.
 Fait à Bruxelles, le deux mars deux mille dix-huit.
 Sastavljeno u Bruxellesu drugog ožujka godine dvije tisuće osamnaeste.
 Fatto a Bruxelles, addì due marzo duemiladiciotto.
 Briselē, divi tūkstoši astoņpadsmitā gada otrajā martā.
 Priimta du tūkstančiai aštuonioliktų metų kovo antrą dieną Briuselyje.
 Kelt Brüsszelben, a kétezer-tizennyolcadik év március havának második napján.
 Magħmul fi Brussell, fit-tieni jum ta' Marzu fis-sena elfejn u tmintax.
 Gedaan te Brussel, twee maart tweeduizend achttien.
 Sporządzono w Brukseli dnia drugiego marca roku dwa tysiące osiemnastego.
 Feito em Bruxelas, em dois de março de dois mil e dezoito.
 Întocmit la Bruxelles la doi martie două mii optsprezece.
 V Bruseli druhého marca dvetisícosemnásť.
 V Bruslju, dne drugega marca leta dva tisoč osemnajst.
 Tehty Brysselissä toisena päivänä maaliskuuta vuonna kaksituhattakahdeksantoista.
 Som skedde i Bryssel den andra mars år tjugohundraarton.
 Gjört í Brussel hinn annan dag marsmánaðar árið tvö þúsund og átján.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Fyrir hönd Evrópusambandsins
 За Исландия
 Por Islandia
 Za Island
 For Island
 Für Island
 Islandi nimel
 Για τηv Ισλανδία
 For Iceland
 Pour l'Islande
 Za Island
 Per l'Islanda
 Islandes vārdā –
 Islandijos vardu
 Izland részéről
 Għall-Iżlanda
 Voor IJsland
 W imieniu Islandii
 Pela Islândia
 Pentru Islanda
 Za Island
 Za Islandijo
 Islannin puolesta
 För Island
 Fyrir hönd Íslands
 (1) ОВ L 176, 10.7.1999 г., стр. 36.
 (2) Регламент (ЕС) No 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение No 574/2007/ЕО (ОВ L 150, 20.5.2014 г., стр. 143).
 (3) Регламент (ЕС) No 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (ОВ L 150, 20.5.2014 г., стр. 112).
 (4) Регламент (ЕС, Евратом)


text:
No 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) No 1605/2002 на Съвета (ОВ L 298, 26.10.2012 г., стр. 1).
 (5) Делегиран регламент (ЕС) No 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) No 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
 (6) Регламент (Евратом, ЕО) No 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).
 (7) Регламент (ЕС, Евратом) No 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) No 1073/1999 на Европейския парламент и на Съвета и Регламент (Евратом) No 1074/1999 на Съвета (ОВ L 248, 18.9.2013 г., стр. 1).
 (8) ОВ L 1, 3.1.1994 г., стр. 461.
 ПРИЛОЖЕНИЕ
 ФОРМУЛА ЗА ИЗЧИСЛЯВАНЕ НА ФИНАНСОВИЯ ПРИНОС ЗА ГОДИНИТЕ 2019 И 2020 И ДАННИ ЗА ПЛАЩАНЕТО
 Финансовият принос на Исландия за инструмента за финансово подпомагане за външните граници и визите, посочен в член 5, параграф 7, втора и трета алинея от Регламент (ЕС) No 515/2014, се изчислява за годините 2019 и 2020, както следва:
 За всяка отделна година в периода между 2013 г. и 2017 г. окончателните данни за брутния вътрешен продукт (БВП) на Исландия, налични към 31 март 2019 г., се разделят на сбора на наличните за съответната година данни за БВП на всички държави, участващи в инструмента за финансово подпомагане за външните граници и визите. Средната стойност на получените пет процентни стойности за годините от 2013 до 2017 г. се прилага към сумата на действителните годишни бюджетни кредити за инструмента за финансово подпомагане за външните граници и визите за годините от 2014 до 2019 г. и годишните бюджетни кредити за поети задължения за инструмента за финансово подпомагане за външните граници и визите за 2020 г., включени в проекта на общ бюджет на Европейския съюз за 2020 г., приет от Комисията, за да се получи общата сума за плащане от Исландия през целия период на изпълнение на инструмента за финансово подпомагане за външните граници и визите. За да се получи общата сума на нейния принос за годините 2019 и 2020, от посочената по-горе сума трябва да се извадят действително извършените от Исландия годишни плащания в съответствие с член 10, параграф 1 от настоящото споразумение. Половината от тази сума се изплаща през 2019 г., а другата половина — през 2020 г.
 Финансовият принос се плаща в евро.
 Исландия плаща съответния си финансов принос не по-късно от 45 дни след получаване на дебитното известие. Всяко закъсняло плащане на приноса води до наказателна лихва, дължима върху неизплатената сума от датата на падежа. Лихвеният процент е процентът, прилаган от Европейската централна банка


text:
 Важна правна забележка
 |
 22002A0130(05)
 Официален вестник n° L 028 , 30/01/2002 стр. 0134 - 0135 специално чешко издание глава 11 том 40 стр. 344 - 345 специално испанско издание глава 11 том 40 стр. 344 - 345 специално унгарско издание глава 11 том 40 стр. 344 - 345 специално литвийско издание глава 11 том 40 стр. 344 - 345 LV.ES глава 11 том 40 стр. 344 - 345 MT.ES глава 11 том 40 стр. 344 - 345 PL.ES глава 11 том 40 стр. 344 - 345 SK.ES глава 11 том 40 стр. 344 - 345 специално словенско издание глава 11 том 40 стр. 344 - 345
 20020128Споразумениепод формата на размяна на писма между Европейската общност и Южноафриканската република относно търговията с винаA. Писмо от Европейската общностПаарл, 28 януари 2002 годинаУважаеми господине,Имам честта да се позова на споразумението между Европейската общност и Южноафриканската република относно търговията с вина, подписано на 28 януари 2002 г., както и на Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република от друга страна, оттук нататък наричано "Споразумението ТРС".В съответствие с постигнатата на 25 юли 2001 г. договореност "ad referendum", с която приключиха преговорите по Споразуменията относно вината и спиртните напитки, Споразумението ТРС, което се прилага временно от 1 януари 2000 г., се изменя, както следва:1. Последният раздел на списък 6 от приложение IV към Споразумението ТРС следва да се чете, както следва:"Вино от прясно грозде, включително обогатени вина22042179 (11) [1] 22042180 (11) [1] 22042183 (11) [1] 22042184 (11) [1] | Общо вина: 35,3 милиона l, безмитно; кгр. 3 % |2. Текстът на точка 5 от приложението към размяната на писма от 11 октомври 1999 г. по отношение на Споразумението относно вината и спиртните напитки (приложение X към Споразумението ТРС) се заменя със следното:"От влизането в сила на споразумението Европейската общност ще предостави освободена от мито квота за бутилирани вина в размер на 33,6 милиона литра. Този размер ще се коригира с 5 % до общ обем от 35,3 милиона литра, считано от 1 януари 2002 г. С цел да се компенсира обаче фактът, че тази квота не е отворена през 2000 и 2001 г., съответният обем от общо 67,2 милиона литра ще бъде добавян към квотата в продължение на 10-годишен период, с което общият годишен обем се повишава на 42,02 милиона литра за годините от 2002 до 2011."3. Настоящото споразумение под формата на размяна на писма влиза в сила на 1 януари 2002 г.Ще Ви бъда задължен, ако потвърдите получаването на настоящото писмо и потвърдите, че настоящото писмо и Вашето потвърждение представляват споразумение между Южноафриканската република и Общността.Моля приемете, уважаеми господине, моите най-дълбоки почитания.От името на Европейската общностБ. Писмо от правителството на Южноафриканската републикаПаарл, 28 януари 2002 годинаУважаеми господине,Имам честта да потвърдя получаването на Вашето писмо с днешна дата, в което пише следното:"Имам честта да се позова на споразумението между Европейската общност и Южноафриканската република относно търговията с вина, подписано на 28 януари 2002 г., както и на Споразумението за търговия, развитие и сътрудничество


text: между Европейската общност и нейните държави-членки, от една страна, и Южноафриканската република от друга страна, оттук нататък наричано "Споразумението ТРС".В съответствие с постигнатата на 25 юли 2001 г. договореност "ad referendum", с която приключиха преговорите по Споразуменията относно вината и спиртните напитки, Споразумението ТРС, което се прилага временно от 1 януари 2000 г., се изменя, както следва:1. Последният раздел на списък 6 от приложение IV към Споразумението ТРС следва да се чете, както следва:"Вино от прясно грозде, включително обогатени вина22042179 (11) [2] 22042180 (11) [2] 22042183 (11) [2] 22042184 (11) [2] | Общо вина: 35,3 милиона l, безмитно; кгр. 3 % |2. Текстът на точка 5 от приложението към размяната на писма от 11 октомври 1999 г. по отношение на Споразумението относно вината и спиртните напитки (приложение X към Споразумението ТРС) се заменя със следното:"От влизането в сила на споразумението Европейската общност ще предостави освободена от мито квота за бутилирани вина в размер на 33,6 милиона литра. Този размер ще се коригира с 5 % до общ обем от 35,3 милиона литра, считано от 1 януари 2002 г. С цел да се компенсира обаче фактът, че тази квота не е отворена през 2000 и 2001 г., съответният обем от общо 67,2 милиона литра ще бъде добавян към квотата в продължение на 10-годишен период, с което общият годишен обем се повишава на 42,02 милиона литра за годините от 2002 до 2011."3. Настоящото споразумение под формата на размяна на писма влиза в сила на 1 януари 2002 г.Ще Ви бъда задължен, ако потвърдите получаването на настоящото писмо и потвърдите, че настоящото писмо и Вашето потвърждение представляват споразумение между Южноафриканската република и Общността."Имам честта да потвърдя, че гореизложеното е приемливо за моето правителство.Моля приемете, уважаеми господине, моите най-дълбоки почитания.За правителството на Южноафриканската република--------------------------------------------------


text:
 11.2.2014
 BG
 Официален вестник на Европейския съюз
 L 40/2
 ПРЕВОД
 СПОРАЗУМЕНИЕ
 между Европейския съюз и Република Чили за създаване на рамка за участието на Република Чили в операциите на Европейския съюз за управление на кризи
 ЕВРОПЕЙСКИЯТ СЪЮЗ („Съюзът“ или „ЕС“),
 от една страна, и
 РЕПУБЛИКА ЧИЛИ,
 от друга страна,
 наричани по-нататък „страните“,
 КАТО ИМАТ ПРЕДВИД, ЧЕ:
 КАТО ОТЧИТАТ, че световният мир е важен за развитието на всички държави, и задължението на всички нации да си сътрудничат за неговото постигане и опазване;
 КАТО припомнят целите и намеренията на страните, посочени в Споразумението за асоцииране между Европейската общност и нейните държави-членки, от една страна, и Република Чили, от друга страна, подписано на 18 ноември 2002 г.;
 КАТО ВЗЕМАТ ПРЕДВИД, че Съюзът е особено загрижен да поддържа мира в териториите, където има влияние, по-специално чрез организирането на операции за управление на кризи и подкрепа за такива операции;
 КАТО ИМАТ ПРЕДВИД, че Съюзът има пълна свобода на действие, когато решава да предприема операции за управление на кризи, когато отправя покани към държави извън ЕС да участват в тези операции, и когато окончателно се договоря за участието или приноса на някоя от тях;
 КАТО ОТЧИТАТ, че съществуването на рамково споразумение за евентуалното участие на Република Чили в една или повече операции за управление на кризи по решение или под ръководството на Съюза ще улесни нейното участие или принос, независимо от факта, че за всеки конкретен случай трябва да се договарят специфични условия;
 КАТО ИМАТ ПРЕДВИД, че сключването на това споразумение няма да засегне автономността на Съюза за вземане на решения, нито желанието или способността на Република Чили да решава за всеки случай поотделно дали желае да участва в дадена операция за управление на кризи на ЕС, както и
 КАТО ИМАТ ПРЕДВИД, че сключването на това рамково споразумение ще породи действие в бъдеще и няма да засегне евентуалното участие на Република Чили в операции на ЕС за управление на кризи, които вече са в ход,
 СЕ СПОРАЗУМЯХА ЗА СЛЕДНОТО:
 РАЗДЕЛ I
 ОБЩИ РАЗПОРЕДБИ
 Член 1
 Решения във връзка с участието
 1. След решението на Съюза да покани Република Чили да участва в дадена операция на ЕС за управление на кризи и след като Република Чили вземе решение да участва, Република Чили предоставя на Съюза информация за предлаганото от нея участие.
 2. Съюзът оценява предлагания от Република Чили принос, като се консултира с последната.
 3. При отправянето на поканата към Република Чили Съюзът предоставя във възможно най-кратки срокове предварителна оценка за вероятния финансов принос към общите разходи по операцията и споразумението относно статута на мисията/въоръжените сили, ако има такова, с оглед да улесни Република Чили в изготвянето на нейното предложение.
 4. Съюзът съобщава по дипломатически път в писмена форма на Република Чили за резултатите от тази оценка, с оглед на това да се осигури участието на Република Чили в съответствие с разпоредбите на настоящото споразумение.
 Член 2
 Рамка
 1. Република Чили се асоциира към решението на Съвета, с което Съветът на Европейския съюз решава, че Съюзът ще проведе дадена операция за управление на кризи, и към


text:
всяко друго решение, с което Съветът на Европейския съюз решава да удължи действието на операция на ЕС за управление на кризи, в съответствие с разпоредбите на настоящото споразумение и необходимите договорености относно изпълнението.
 2. Приносът на Република Чили към дадена операция на ЕС за управление на кризи не засяга автономността на Съюза за вземане на решения.
 3. Параграф 1 не засяга правото на Република Чили да оттегли участието си в дадена операция на ЕС за управление на кризи, ако не е съгласна с решение, посочено в същия параграф.
 Член 3
 Статут на персонала и на въоръжените сили
 1. Статутът на персонала, който Република Чили командирова за участие в гражданска операция на ЕС за управление на кризи, и/или на въоръжените сили, които Република Чили предоставя за военна операция на ЕС за управление на кризи, се урежда със споразумението относно статута на въоръжените сили/мисията между Съюза и държавата(държавите), в която(които) се провежда операцията, ако има такова.
 2. Статутът на персонала, предоставен на щаба или командните състави, разположени извън държавата(държавите), в която(които) се провежда операцията на ЕС за управление на кризи, се урежда с договорености между въпросните щаб и командни състави и Република Чили.
 3. Без да се засяга споразумението относно статута на въоръжените сили/мисията, посочено в параграф 1, Република Чили упражнява юрисдикция върху своя персонал, участващ в операцията на ЕС за управление на кризи. Когато силите на Република Чили действат на борда на плавателен или въздухоплавателен съд на държава — членка на ЕС, тази държава-членка упражнява юрисдикция, при спазване на действащите и/или бъдещи двустранни или многостранни споразумения, в съответствие със своите законови и подзаконови разпоредби.
 4. Задължение на Република Чили е да отговаря на исковете във връзка с участието в операция на ЕС за управление на кризи, предявени от членове на нейния граждански персонал или военен личен състав или отнасящи се до тях. Република Чили отговаря за предприемането на необходимите мерки, по-специално от правно или дисциплинарно естество, срещу членове на своя персонал в съответствие със своите законови, подзаконови и процедурни разпоредби.
 5. Страните се договарят да се откажат, доколкото е разрешено съгласно тяхното вътрешно законодателство, от евентуални искове, различни от исковете, обект на договарянето, във връзка с вреда, загуба или унищожаване на активи, притежавани или използвани от едната от страните, или с увреждане или смърт на членове на персонал на едната от страните, настъпили при изпълнение на служебните им задължения във връзка с тяхната дейност по настоящото споразумение, освен в случаите на груба небрежност или умишлено неправомерно поведение.
 6. Република Чили се ангажира да направи декларация във връзка с отказа си от предявяване на искове срещу всяка държава, участваща в операция на ЕС за управление на кризи, в която Република Чили участва, и тази декларация да бъде направена при подписването на настоящото споразумение.
 7. Съюзът се ангажира да направи необходимото държавите — членки на ЕС, да направят декларация относно отказа си от искове, свързани с всяко бъдещо участие на Република Чили в операции на ЕС за управление на кризи, и тази декларация да бъде направена при подписването на настоящото споразумение.
 Член 4


text:
Класифицирана информация
 1. Република Чили взема необходимите мерки, за да гарантира, че класифицираната информация на ЕС е защитена в съответствие с разпоредбите на Съвета на Европейския съюз относно сигурността, съдържащи се в Решение 2011/292/ЕС на Съвета (1) и бъдещите решения на Съвета относно правилата за сигурност за защита на класифицирана информация на ЕС, както и в съответствие с останалите насоки, съставени от компетентните органи, включително от командващия операцията на ЕС, когато става въпрос за военна операция на ЕС за управление на кризи, или от ръководителя на мисията, когато става въпрос за гражданска операция на ЕС за управление на кризи.
 2. Съюзът взема необходимите мерки, за да гарантира, че класифицираната информация на Република Чили е защитена в съответствие с разпоредби относно сигурността, посочени в параграф 1.
 3. Ако страните са сключили споразумение относно процедурите за сигурност при обмена на класифицирана информация, това споразумение се прилага в контекста на дадена операция на ЕС за управление на кризи.
 РАЗДЕЛ II
 РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИ
 Член 5
 Персонал, командирован за участие в гражданска операция на ЕС за управление на кризи
 1. Република Чили:
 а)
 следи персоналът ѝ, командирован за участие в гражданска операция на ЕС за управление на кризи, да изпълнява своята мисия в съответствие със:
 i)
 решението на Съвета и последващите изменения, както е посочено в член 2, параграф 1;
 ii)
 оперативния план;
 iii)
 мерките за изпълнение;
 б)
 уведомява своевременно ръководителя на мисията и върховния представител на Съюза по въпросите на външните работи и политиката на сигурност („ВП“) за всяко изменение на приноса ѝ към гражданската операция на ЕС за управление на кризи.
 2. Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Република Чили медицинско свидетелство, удостоверяващо неговата пригодност за служба. Персоналът, командирован за участие в гражданска операция на ЕС за управление на кризи, представя копие от това свидетелство.
 Член 6
 Командна верига
 1. Персоналът, командирован от Република Чили, изпълнява своите задължения и съобразява поведението си единствено с интересите на гражданската операция на ЕС за управление на кризи.
 2. Целият персонал остава изцяло под командването на съответните национални органи.
 3. Националните органи прехвърлят оперативното ръководство на Съюза.
 4. Ръководителят на мисията поема отговорността за гражданската операция на ЕС за управление на кризи и осигурява нейното командване и контрол на мястото на операциите.
 5. Ръководителят на мисия ръководи гражданската операция на ЕС за управление на кризи и поема нейното текущо управление.
 6. Република Чили има същите права и задължения по отношение на текущото управление на операцията като държавите — членки на ЕС, участващи в нея, в съответствие с правните инструменти, посочени в член 2, параграф 1.
 7. Ръководителят на мисията е отговорен за дисциплинарния контрол върху персонала, участващ в гражданската операция на ЕС за управление на кризи. Когато се налага, съответният национален орган взема дисциплинарни мерки.
 8. Република Чили посочва лице за контакти към националния контингент, което да представлява националния ѝ контингент в рамките на операцията. Лицето за контакти към националния контингент


text:
докладва на ръководителя на мисията по национални въпроси и отговаря за ежедневната дисциплина на контингента.
 9. Решението за прекратяване на операцията се взема от Съюза след консултации с Република Чили, при условие че към датата на прекратяване на операцията Република Чили все още участва в гражданската операция на ЕС за управление на кризи.
 Член 7
 Финансови аспекти
 1. Без да се засяга член 8, Република Чили поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията.
 2. В случай на смърт, увреждане, загуба или щета, причинени на физически или юридически лица от държавата(ите), в която(ито) се провежда операцията, въпросите за евентуалната отговорност и обезщетение от страна на Република Чили се уреждат според условията, предвидени в приложимото споразумение за статута на мисията, посочено в член 3, параграф 1, или съгласно приложимите алтернативни разпоредби.
 Член 8
 Участие в оперативния бюджет
 1. Република Чили участва във финансирането на бюджета на гражданската операция на ЕС за управление на кризи.
 2. Финансовото участие на Република Чили в оперативния бюджет се изчислява въз основа на една от следните формули, като се взема тази, с която се получава по-малка сума:
 а)
 делът от референтната сума, пропорционално съответстващ на съотношението между брутния национален доход (БНД) на Република Чили и общия БНД на всички държави, участващи в оперативния бюджет на операцията; или
 б)
 делът от референтната сума за оперативния бюджет, пропорционално съответстващ на съотношението между броя на персонала от Република Чили, участващ в операцията, и общия брой на персонала от всички държави, участващи в операцията.
 3. Независимо от параграфи 1 и 2 Република Чили не участва във финансирането на дневните надбавки, изплащани на персонала на държавите — членки на ЕС.
 4. Независимо от параграф 1 Съюзът по принцип освобождава Република Чили от финансово участие в конкретна гражданска операция на ЕС за управление на кризи, когато:
 а)
 Съюзът реши, че Република Чили предоставя значимо участие, което е съществено за тази операция;
 или
 б)
 Република Чили има БНД на човек от населението, който не надвишава БНД на никоя държава — членка на ЕС.
 5. Между ръководителя на мисията и компетентните административни служби на Република Чили се подписва споразумение за внасянето на финансовото участие на Република Чили в оперативния бюджет на гражданската операция на ЕС за управление на кризи. Това споразумение включва, inter alia, следните разпоредби:
 а)
 размера на съответното финансово участие;
 б)
 условията и реда за внасяне на финансовото участие;
 в)
 процедурата за одит.
 РАЗДЕЛ III
 РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИ
 Член 9
 Участие във военна операция на ЕС за управление на кризи
 1. Република Чили следи нейните въоръжени сили и личен състав, участващи във военна операция на ЕС за управление на кризи, да изпълняват своята мисия в съответствие със:
 а)
 решението на Съвета и последващите изменения, както е посочено в член 2, параграф 1;
 б)
 оперативния план;
 в)
 мерките за изпълнение.
 2. Личният състав, командирован от Република Чили, изпълнява своите задължения и съобразява поведението си единствено с интересите на военната операция на ЕС


text:
за управление на кризи.
 3. Република Чили уведомява своевременно командващия операцията на ЕС за всяко изменение в участието ѝ в операцията.
 Член 10
 Командна верига
 1. Всички въоръжени сили и целият личен състав, участващи във военната операция на ЕС за управление на кризи, остават изцяло под командването на съответните национални органи.
 2. Националните органи прехвърлят оперативния и/или тактически контрол над своите въоръжени сили и личен състав на командващия операцията на ЕС, който има право да делегира своите правомощия.
 3. Република Чили има същите права и задължения по отношение на текущото управление на операцията като държавите — членки на Европейския съюз, участващи в нея.
 4. Командващият операцията на ЕС може във всеки един момент след консултации с Република Чили да поиска оттегляне на участието на Република Чили.
 5. Република Чили назначава висш военен представител, който представлява националния ѝ контингент в рамките на военната операция на ЕС за управление на кризи. Висшият военен представител провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на чилийския контингент.
 Член 11
 Финансови аспекти
 1. Без да се засяга член 12 от настоящото споразумение, Република Чили поема всички разходи, свързани с участието ѝ в операцията, освен ако за разходите не подлежат на съвместно финансиране, съгласно предвиденото в правните инструменти, посочени в член 2, параграф 1 от настоящото споразумение, както и в Решение 2011/871/ОВППС на Съвета (2).
 2. В случай на смърт, увреждане, загуба или щета, причинени на физически или юридически лица от държавата(ите), в която(ито) се провежда операцията, въпросите за евентуалната отговорност и обезщетение от страна на Република Чили се уреждат според условията, предвидени в приложимото споразумение за статута на въоръжените сили, посочено в член 3, параграф 1, или съгласно приложимите алтернативни разпоредби.
 Член 12
 Участие в общите разходи
 1. Република Чили участва във финансирането на общите разходи на военната операция на ЕС за управление на кризи.
 2. Финансовото участие на Република Чили в общите разходи се изчислява въз основа на една от следните две формули, като се взема тази, с която се получава по-малка сума:
 а)
 делът от общите разходи, пропорционално съответстващ на съотношението между БНД на Република Чили и общия БНД на всички държави, участващи в общите разходи на операцията; или
 б)
 делът от общите разходи, пропорционално съответстващ на съотношението между броя на личния състав от Република Чили, участващ в операцията, и общия брой на личния състав от всички държави, участващи в операцията.
 Когато се използва формулата по буква б) и когато Република Чили участва с личен състав само към щаба на операцията или на въоръжените сили, се взема съотношението между този личен състав и общата численост на личния състав на съответния щаб. В останалите случаи се взема съотношението между целия личен състав, с който участва Република Чили, и общия личен състав на операцията.
 3. Независимо от параграф 1 Съюзът по принцип освобождава трети държави от финансово участие в общите разходи за конкретна военна операция на ЕС за управление на кризи, когато:
 а)
 Съюзът реши, че третата държава, участваща в операцията, предоставя значимо участие


text:
в активите и/или способностите, които са съществени за операцията;
 или
 б)
 третата държава, участваща в операцията, има БНД на човек от населението, който не надвишава БНД на никоя държава — членка на ЕС.
 4. Между администратора, чиято длъжност се предвижда в Решение 2011/871/ОВППС и компетентните административни органи на Република Чили се сключва споразумение. Това споразумение включва, inter alia, разпоредби относно:
 а)
 размера на съответното финансово участие;
 б)
 условията и реда за внасяне на финансовото участие;
 в)
 процедурата за одит.
 РАЗДЕЛ IV
 ЗАКЛЮЧИТЕЛНИ РАЗПОРЕДБИ
 Член 13
 Договорености за изпълнение на споразумението
 Без да се засяга член 8, параграф 5 и член 12, параграф 4, техническите и административните договорености, необходими за целите на изпълнението на настоящото споразумение, се сключват между Съюза и компетентните органи на Република Чили.
 Член 14
 Неизпълнение
 Ако една от страните не спазва задълженията, които има по силата на настоящото споразумение, другата страна има право да прекрати настоящото споразумение с шестмесечно предизвестие.
 Член 15
 Уреждане на спорове
 Споровете относно тълкуването или изпълнението на настоящото споразумение се уреждат между страните по дипломатически път.
 Член 16
 Влизане в сила
 1. Настоящото споразумение влиза в сила на първия ден от първия месец, след като страните са нотифицирали една на друга по дипломатически път за приключването на необходимите за тази цел вътрешни процедури.
 2. Страните могат да провеждат срещи, за да оценят изпълнението на споразумението.
 3. Настоящото споразумение може да бъде изменяно въз основа на взаимно писмено споразумение между страните. Измененията влизат в сила при същите условия като определените в параграф 1.
 4. Настоящото споразумение може да бъде денонсирано от всяка от страните чрез писмено известие за денонсиране, изпратено на другата страна. Денонсирането поражда действие шест месеца след получаването на известието от другата страна по дипломатически път.
 Настоящото споразумение е съставено на английски и испански език, като двата текста са еднакво автентични.
 Съставено в Брюксел на 30 януари 2014 година.
 За Европейския съюз
 За Република Чили
 (1) Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (ОВ L 141, 27.5.2011 г., стр. 17).
 (2) Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (Athena) (ОВ L 343, 23.12.2011 г., стр. 35).
 Декларация от държавите — Членки на ЕС
 „При прилагането на решение на Съвета на ЕС относно операция на ЕС за управление на кризи, в която участва Република Чили, държавите — членки на ЕС, ще се стремят, доколкото това е допустимо съгласно националните им правни системи, да се въздържат от евентуални искове срещу Република Чили във връзка с увреждане или смърт на членове на техния персонал, вреда или загуба на притежавани от тях активи, използвани от операцията на ЕС за управление на кризи, ако това увреждане, смърт, вреда или загуба:
 —
 са били причинени от персонала на Република Чили при изпълнение на неговите задължения във връзка с операцията на ЕС за управление на кризи, с изключение на


text:
случаите на груба небрежност или умишлено неправомерно поведение, или
 —
 са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено неправомерно поведение от страна на членове на персонала, ползващ тези активи и участващ в операцията на ЕС за управление на кризи.“
 Декларация от Република Чили
 „При прилагането на решение на Съвет на ЕС относно операция на ЕС за управление на кризи Република Чили ще се стреми, доколкото това е допустимо съгласно националната ѝ правна система, да се въздържа от евентуални искове срещу всяка държава, участваща в операцията на ЕС за управление на кризи, във връзка с увреждане или смърт на членове на нейния персонал, вреда или загуба на притежавани от нея активи, използвани от операцията на ЕС за управление на кризи, ако това увреждане, смърт, вреда или загуба:
 —
 са били причинени от персонала при изпълнение на неговите задължения във връзка с операцията на ЕС за управление на кризи, с изключение на случаите на груба небрежност или умишлено неправомерно поведение,
 —
 или са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено неправомерно поведение от страна на членове на персонала, ползващ тези активи и участващ в операцията на ЕС за управление на кризи.“


text:
 Важна правна забележка
 |
 12008E/PRO/19
 Консолидиран текст на Договора за функционирането на Европейския съюз - ПРОТОКОЛИ - Протокол (No 19) относно достиженията на правото от Шенген, включени в рамките на Европейския съюз
 Официален вестник n° 115 , 09/05/2008 стр. 0290 - 0292
 ПРОТОКОЛ (No 19)ОТНОСНО ДОСТИЖЕНИЯТА НА ПРАВОТО ОТ ШЕНГЕН, ВКЛЮЧЕНИ В РАМКИТЕ НА ЕВРОПЕЙСКИЯ СЪЮЗВИСОКОДОГОВАРЯЩИТЕ СЕ СТРАНИ,КАТО ОТБЕЛЯЗВАТ, че споразуменията относно постепенната отмяна на проверките по общите граници, подписани от някои държави-членки на Европейския съюз в Шенген на 14 юни 1985 г. и на 19 юни 1990 г., както и свързаните с тях споразумения и правилата, приети въз основа на тези споразумения, бяха включени в правната рамка на Европейския съюз с Договора от Амстердам от 2 октомври 1997 г.,КАТО ЖЕЛАЯТ да запазят достиженията на правото от Шенген във вида, в който се е развило след влизането в сила на Договора от Амстердам, както и да доразвият тези достижения, за да допринесат за постигане на целта да се осигури на гражданите на Съюза пространство на свобода, сигурност и правосъдие без вътрешни граници,КАТО ВЗЕМАТ предвид особената позиция на Дания;КАТО ВЗЕМАТ ПРЕДВИД факта, че Ирландия и Обединеното кралство Великобритания и Северна Ирландия не участват във всички разпоредби на достиженията на правото от Шенген ; че, все пак, следва да бъде създадена разпоредба, с която да бъде предвидена възможността тези държави-членки да приемат други разпоредби от тези достижения на правото изцяло или частично;КАТО ПРИЗНАВАТ, че следователно е необходимо да се използват разпоредбите на Договорите, относно засиленото сътрудничество между някои държави-членки,КАТО ВЗЕМАТ ПРЕДВИД необходимостта от поддържането на специални отношения с Република Исландия и Кралство Норвегия, тъй като тези две държави, както и скандинавските държави-членки на Европейския съюз, са обвързани с разпоредбите на Северния паспортен съюз;СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:Член 1На Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция се дава правото да осъществяват засилено сътрудничество помежду си в областите, които се подчиняват на определените от Съвета разпоредби и съставляват достиженията на правото от Шенген. Това сътрудничество се осъществява в правните и институционалните рамки на Европейския съюз и при спазване на съответните разпоредби Договорите.Член 2Достиженията на правото от Шенген са приложими спрямо посочените в член 1 държави-членки, без да се засяга действието на член 3 от Акта за присъединяване от 16 април 2003 г. и на член 4 от акта за присъединяване от 25 април 2005 г. Съветът заменя изпълнителния комитет, създаден с Шенгенските споразумения.Член 3Участието на Дания в приемането на мерки, които представляват развитие на достиженията на правото от Шенген, както и изпълнението на тези мерки и прилагането им по отношение на Дания, се уреждат от съответните разпоредби на Протокола относно позицията на Дания.Член 4Ирландия и Обединеното кралство Великобритания и Северна Ирландия могат


text: по всяко време да поискат да участват изцяло или частично в техните разпоредби.Съветът приема решение по искането с единодушие на своите членове, посочени в член 1 и на представителя на правителството на заинтересованата държава.Член 51. Предложенията и инициативите за доразвиване на достиженията на правото от Шенген се подчиняват на съответните разпоредби на Договорите.В този контекст, когато Ирландия или Обединеното кралство не са нотифицирали писмено Съвета в разумен срок, че едната или другата държава желае да участва, предвиденото в член 280 Г от Договора за функционирането на Европейския съюз разрешение се счита за дадено на посочените в член 1 държави-членки и на Ирландия или на Обединеното кралство, когато някоя от двете държави пожелае да участва в съответните области на сътрудничество.2. Когато се счита, че Ирландия или Обединеното кралство са подали нотификация в изпълнение на решение по член 4, едната или другата държава може въпреки това да нотифицира писмено Съвета в тримесечен срок, че не желае да участва в такова предложение или инициатива. В този случай Ирландия или Обединеното кралство не участват в тяхното приемане. Считано от втората нотификация, процедурата по приемане на мярката за доразвиване на достиженията на правото от Шенген, се спира до приключване на предвидената в параграфи 3 и 4 процедура или докато нотификацията не бъде оттеглена в който и да е момент по време на тази процедура.3. За държавата-членка, направила посочената в параграф 2 нотификация, всяко решение, взето от Съвета на основание член 4, престава да се прилага от датата на влизане в сила на предложената мярка, до степента, която Съветът счете за необходима и при условията, които се определят с решение на Съвета с квалифицирано мнозинство по предложение на Комисията. Това решение се взема в съответствие със следните критерии: Съветът се стреми да осигури във възможно най-голяма степен участието на заинтересованите държави-членки, без сериозно да засяга практическото действие на различни части от достиженията на правото на Шенген и съблюдавайки тяхната съгласуваност. Комисията внася своето предложение възможно най-бързо след предвидената в параграф 2 нотификация. След като се събере, ако е необходимо, на две последователни заседания, Съветът действа в срок от четири месеца след предложението на Комисията.4. Ако до края на периода от четири месеца Съветът не е приел решение, държава-членка може да поиска въпросът да бъде отнесен незабавно до Европейския съвет. В този случай на следващото си заседание Европейският съвет действа с квалифицирано мнозинство по предложение на Комисията в съответствие с предвидените в параграф 3 критерии.5. Ако до края на процедурата, предвидена в параграфи 3 или 4, Съветът или съответно Европейският съвет не е приел решение, спирането на процедурата на приемане на мярката за доразвиване на достиженията на правото от Шенген, се прекратява. Ако същата мярка впоследствие бъде приета, всяко решение, взето от Съвета на основание член 4, престава да се прилага към съответната държава-членка от датата на влизане в сила на тази мярка, до степента и при условията, определени от Комисията, освен ако преди приемането на мярката същата държава-членка не оттегли нотификацията си по параграф 2. Комисията действа най-късно до датата на това приемане. При вземане на


text: решението си Комисията съблюдава посочените в параграф 3 критерии.Член 6Република Исландия и Кралство Норвегия се считат за обвързани с прилагането на достиженията на правото от Шенген и тяхното по-нататъшно развитие . За тази цел се предвиждат подходящи процедури в споразумение сключено между тези държави и Съвета, който действа с единодушие на неговите членове, посочени в член 1. Такова споразумение включва разпоредби относно приноса на Исландия и Норвегия, що се отнася до финансовите последици, произтичащи от прилагането на настоящия протокол.Съветът, с единодушие, сключва отделно споразумение с Исландия и Норвегия, за установяване на правата и задълженията между Ирландия и Обединеното кралство Великобритания и Северна Ирландия, от една страна, и Исландия и Норвегия от друга, в областите на прилагането на достиженията на правото от Шенген спрямо тези държави.Член 7За целите на преговорите за приемане на нови държави-членки към Европейския съюз, достиженията на правото от Шенген и последващите актове в неговите рамки, които се приемат от институциите, се считат за достижения на правото, които трябва да бъдат приети изцяло от всички страни-кандидатки за присъединяване.--------------------------------------------------


text:
 26.2.2020
 BG
 Официален вестник на Европейския съюз
 L 55/3
 СПОРАЗУМЕНИЕ
 между Европейския съюз и правителството на Китайската народна република относно някои аспекти на въздухоплавателните услуги
 ЕВРОПЕЙСКИЯТ СЪЮЗ,
 и
 ПРАВИТЕЛСТВОТО НА КИTАЙСКАТА НАРОДНА РЕПУБЛИКА,
 наричани по-долу „страните“,
 КАТО ОТБЕЛЯЗВАТ, че Съдът на Европейския съюз е установил, че някои разпоредби на двустранни спогодби, сключени от няколко държави членки с трети държави, са несъвместими с правото на Европейския съюз,
 КАТО ОТБЕЛЯЗВАТ, че между няколко държави — членки на Европейския съюз, и правителството на Китайската народна република са сключени редица двустранни спогодби за въздухоплавателни услуги, които съдържат подобни разпоредби, и че за държавите членки съществува задължение да предприемат всички подходящи мерки, за да отстранят несъответствията между такива спогодби и Договорите за ЕС,
 КАТО ОТБЕЛЯЗВАТ, че Европейският съюз има изключителна компетентност по отношение на редица аспекти, които могат да бъдат включени в двустранни спогодби за въздухоплавателни услуги между държави — членки на Европейския съюз, и трети държави,
 КАТО ОТБЕЛЯЗВАТ, че съгласно правото на Европейския съюз установените в държава — членка на Европейския съюз, въздушни превозвачи от Европейския съюз имат право на недискриминационен достъп до възможността да предоставят въздухоплавателни услуги между държавите — членки на Европейския съюз, и трети държави,
 КАТО ВЗЕМАТ ПРЕДВИД споразуменията между Европейския съюз и някои трети държави, предвиждащи възможността граждани на тези трети държави да придобиват собственост във въздушни превозвачи, лицензирани в съответствие с правото на Европейския съюз,
 КАТО ПРИЗНАВАТ, че постигането на съгласуваност между правото на Европейския съюз и разпоредбите от двустранните спогодби за въздухоплавателни услуги между държави — членки на Европейския съюз, и правителството на Китайската народна република ще осигури надеждна правна основа за въздухоплавателните услуги между Европейския съюз и Китайската народна република и ще осигури непрекъснатостта на тези въздухоплавателни услуги,
 КАТО ПРИЗНАВАТ, че в случаите, при които държава — членка на Европейския съюз, е определила въздушен превозвач, над който се упражнява и поддържа регулаторен контрол по отношение на безопасността от друга държава — членка на Европейския съюз, правата на Китайската народна република съгласно разпоредбите относно безопасността на спогодбата между държавата членка, определила въздушния превозвач, и Китайската народна република, се прилагат също и по отношение на тази друга държава членка,
 КАТО ОТБЕЛЯЗВАТ, че с настоящото споразумение Европейският съюз няма за цел да увеличи общия обем на въздушните превози между Европейския съюз и Китайската народна република, да засегне баланса между въздушните превозвачи от Европейския съюз и въздушните превозвачи от Китайската народна република, нито да наложи тълкуване на съществуващите двустранни спогодби за въздухоплавателни услуги, отнасящи се до търговските права,
 КАТО ПОТВЪРЖДАВАТ намерението си признаването на правото на установяване и възприемането на принципа на определяне в рамките на ЕС да не се разбират или тълкуват по начин, позволяващ заобикаляне на разпоредбите, и да не препятстват отказа за предоставяне на търговски права в случай на такова заобикаляне,
 СЕ СПОРАЗУМЯХА ЗА СЛЕДНОТО:
 Член 1
 Общи разпоредби
 1. За целите по настоящото споразумение „държави членки“ означава държавите—членки на Европейския съюз, а „Договори за ЕС“ означава Договора за Европейския съюз и Договора за функционирането на Европейския съюз.
 2. Позоваването във всяка от спогодбите, изброени в приложение


text:
I, на граждани на държавата членка, която е страна по спогодбата, се разбира като позоваване на граждани на държавите членки.
 3. Позоваването във всяка от спогодбите, изброени в приложение I, на въздушни превозвачи или авиокомпании на държавата членка, която е страна по спогодбата, се разбира като позоваване на въздушни превозвачи или авиокомпании, определени от тази държава членка.
 4. Предоставянето на търговски права ще продължи да се извършва чрез двустранни спогодби между Китайската народна република и всяка отделна държава членка.
 Член 2
 Определяне на въздушен превозвач, лицензи и разрешения, отказ за издаване, отнемане, спиране или ограничаване на действието лицензи и разрешения
 1. Разпоредбите на параграфи 2 и 3 от настоящия член заменят съответните разпоредби в членовете, изброени съответно в приложение II, букви а) и б), във връзка с определянето на въздушен превозвач от съответната държава членка, неговите лицензи и разрешения, предоставени от Китайската народна република, и съответно отказа, отмяната, спирането или ограничаването на действието на лицензите или разрешенията.
 2. След като получи от някоя държава членка информация за определяне на въздушен превозвач, Китайската народна република издава съответните лицензи и разрешения с минимално процедурно забавяне, при условие че:
 а)
 въздушният превозвач е установен на територията на определящата държава членка съгласно Договорите за ЕС и в съответствие със законовите и подзаконовите актове на определящата държава членка относно установяването и притежава валиден оперативен лиценз в съответствие с правото на Европейския съюз; и
 б)
 държавата членка, отговорна за издаването на свидетелство за авиационен оператор, упражнява и поддържа ефективен регулаторен контрол върху въздушния превозвач и съответният въздухоплавателен орган е ясно посочен при определянето на въздушен превозвач; и
 в)
 основното място на дейност на въздушния превозвач е на територията на държавата членка, от която той е получил валиден оперативен лиценз; и
 г)
 въздушният превозвач е притежаван — пряко или чрез мажоритарно участие, и действително контролиран от държави членки и/или граждани на държави членки, и/или от другите държави, изброени в приложение III, и/или от граждани на тези други държави.
 3. Китайската народна република може да откаже издаването, да отнеме, да спре или да ограничи действието на лицензите или разрешенията на въздушен превозвач, определен от държава членка, когато:
 а)
 въздушният превозвач не е установен на територията на определящата държава членка съгласно Договорите за ЕС или не притежава валиден оперативен лиценз в съответствие с правото на Европейския съюз;
 б)
 не се упражнява или не се поддържа ефективен регулаторен контрол върху въздушния превозвач от страна на държавата членка, отговорна за издаването на неговото свидетелство за авиационен оператор, или съответният въздухоплавателен орган не е ясно посочен при определянето;
 в)
 основното място на дейност на въздушния превозвач не е на територията на държавата членка, от която е получил своя оперативен лиценз; или
 г)
 въздушният превозвач не е притежаван — пряко или чрез мажоритарно участие, или действително контролиран от държави членки и/или граждани на държави членки, и/или от други държави, изброени в приложение III, и/или от граждани на тези други държави;
 д)
 въздушният превозвач вече има разрешение да извършва дейност съгласно двустранна спогодба между Китайската народна република и друга държава членка и като упражнява


text:
търговските си права съгласно настоящото споразумение по маршрут, който включва точка в тази друга държава членка, включително като извършва услуга, която се предлага на пазара като директна услуга или по друг начин съставлява такава услуга, въздушният превозвач би заобиколил ограниченията, наложени от двустранната спогодба по отношение на третата, четвъртата или петата свободи на търговските права; или
 е)
 въздушният превозвач притежава свидетелство за авиационен оператор, издадено от държава членка, с която Китайската народна република не е подписала двустранна спогодба за въздухоплавателни услуги, и тази държава членка е отказала предоставянето на търговски права на превозвач, определен от Китайската народна република.
 4. Правата и задълженията по настоящия член не могат да се упражняват по начин, който би довел до дискриминация между превозвачи от Европейския съюз въз основа на тяхната национална принадлежност.
 Член 3
 Безопасност
 1. Разпоредбите на параграф 2 от настоящия член допълват съответните разпоредби на членовете, изброени в приложение II, буква в).
 2. Ако държава членка е определила въздушен превозвач, над който регулаторният контрол се упражнява и поддържа от друга държава членка, правата на Китайската народна република съгласно разпоредбите за безопасност на спогодбата между първата държава членка, която е определила въздушния превозвач, и Китайската народна република се прилагат еднакво по отношение на приемането, упражняването или поддържането на стандарти за безопасност от втората държава членка държава членка, както и по отношение на оперативния лиценз на този въздушен превозвач.
 Член 4
 Съответствие с правилата за конкуренция
 1. Двустранните спогодби за въздухоплавателни услуги между държави членки и Китайската народна република не засягат правилата на страните относно конкуренцията.
 2. Разпоредбите, изброени в приложение II, буква г), се заличават и тяхното действие се прекратява.
 Член 5
 Приложения към настоящото споразумение
 Приложенията към настоящото споразумение съставляват неразделна част от него.
 Член 6
 Влизане в сила
 1. Страните се нотифицират писмено по дипломатически път за приключването на своите съответни вътрешни процедури, необходими за влизане в сила на настоящото споразумение. Настоящото споразумение влиза в сила на датата на по-късната нотификация.
 2. Настоящото споразумение се прилага за тези спогодби и договорености в приложение I, които са в сила.
 Член 7
 Преглед, преразглеждане или изменение
 1. Страните наблюдават и редовно правят прегледи на прилагането на настоящото споразумение. При тези прегледи се оценяват по-специално евентуални непредвидени отрицателни последици от настоящото споразумение, забелязани от някоя от страните.
 2. Ако това бъде поискано от някоя от тях, страните провеждат консултации за обсъждане на евентуален отговор срещу непредвидените последици, посочени в параграф 1.
 3. Страните могат по всяко време да извършват преглед, да преразглеждат или да изменят настоящото споразумение по взаимно съгласие.
 Член 8
 Прекратяване
 1. При прекратяване на действието на някоя от спогодбите, изброени в приложение I, едновременно с това се прекратява и действието на всички разпоредби в настоящото споразумение, които се отнасят за съответната спогодба, посочена в приложение I.
 2. При прекратяване на действието на всички спогодби, изброени в приложение I, едновременно с това се прекратява действието на настоящото споразумение.
 В ПОТВЪРЖДЕНИЕ НА КОЕТО долуподписаните надлежно упълномощени лица подписаха настоящото споразумение.
 Съставено в два еднообразни екземпляра на английски, български, гръцки, датски, естонски, испански, италиански,